แห่ร่วมพิธีบวงสรวงใหญ่ ท้าวเวสสุวรรณ คอหวยไม่พลาดส่องเลขจากหางประทัดลุ้นรวยในงวดหน้านี้
แห่ร่วมพิธีบวงสรวงใหญ่ เมื่อวันที่ 20 มกราคม 2567 ที่บริเวณวิหารหลวงพ่อพุทธวิมายะ วัดเดิม ตำบลในเมือง อำเภอพิมาย จังหวัดนครราชสีมา ได้มีการจัดพิธีบวงสรวงใหญ่ หลวงพ่อพุทธวิมายะ, หลวงพ่อดำ, หลวงพ่อแดง รวมทั้ง ท้าวเวสสุวรรณ, ปู่ศรีนคร ย่าศรีอัมพร และแม่ธรณีมวยผม งานนี้ได้มีประชาชนผู้ศรัทธา ต่างพากันแห่มาร่วมงานกันอย่างคึกคัก
โดยงานพิธีบวงสรวงในครั้งนี้ ทางผู้จัดงานได้มีการจุดจำนวนประทัด 2,000 นัด ซึ่งทำให้คนที่เดินทางมาร่วมงาน และบรรดานักเสี่ยงโชค คอหวยทั้งหลาย ต่างก็เฝ้ารอลุ้นเลขเด็ดจากหางประทัด เพื่อจะนำไปเสี่ยงโชคในงวดหน้านี้กันด้วย ซึ่งเลขเด็ดจากหางประทัดที่ได้ ปรากฏว่าเป็นเลข 236 และ 48 ทำเอานักเสี่ยงโชคทั้งหลายต่างพากันจด เพื่อนำไปเสี่ยงดวงตามความเชื่อกันอีกด้วย
ขอบคุณข้อมูลอ้างอิงจาก : www.thairath.co.th